Буландык

Буландык () јурт Россияда Алтай Республиканыҥ Оҥдой аймагында Кеҥиниҥ јурт јеезезине кирет.

 Этимологиязы 
Буландык — булан јердиҥ аҥы. Буландык — кӧп буландарлу јер (аҥдык јер). Булан .

 Физико-географиялык темдектери 

 Географиязы 
Јурт Алтай Республиканыҥ тал ортозында, Јал-Мӧҥкӱ, Теректи, Ӱч-Эҥмек сындардыҥ эдегинде, Кеҥи ле Буландык суулар Кеҥиниҥ кӧлине киргенинде турат. Мында Кеҥиниҥ кӧли бар, јурттаҥ 12 км туура, Буландык јурттыҥ јанында. Кеҥиниҥ чӧли деп Себиниҥ сыныныҥ алдында ойык ӧзӧктӧ кӧл. Кӧлди айландыра койу агашту кырлар, је кӧлдиҥ јараттарында агаш јок. Талайдыҥ кемјӱзинеҥ 1130 метрге бийикОзерное.

 Климады 
Климады орто-континентал. Кейдиҥ ортојылдык температуразы −4,2 °С, изӱ кӱндердиҥ температуразыныҥ ӱстӱги бажы +36 °С, эҥ ле соок температураныҥ алтыгы учы −54 °С, јердиҥ ортојылдык температуразы 0 °С, јыл ичинде калганчы соок кӱн ле баштапкы соок кӱн 02.06/30.08, јыл ичинде соок јок кӱндердиҥ тоозы 87, јут-чыктыҥ кеми бир јылга 345 мм, салкынныҥ ортојылдык тӱргени 1 м/с, тыҥ салкынду кӱндердиҥ тоозы 13,1 (15 м/с тӱрген салкынду)Оҥдой. Климат.

 Аҥ-куштары 
Тайгалары аҥдык: айу, бӧрӱ, тӱлкӱ, марал, элик, тооргы, шӱлӱзин, сарас, јоонмойын, агас, кӧрӱк, тийиҥ ле о.ӧ. аҥдар Красная книга Республики Алтай: животные / Горно-Алтайский гос. ун-т. СО РАН. Центральный сиб. бот. сад. Горно-Алтайский бот. сад. — 3-е изд., перераб. и доп. — Горно-Алтайск: ГАГУ, 2017. — 368 с. — ISBN 978-5-93809-086-6. — Текст: электронный.

Куштардаҥ кедери тарал, каргаа, ӱкӱ, кӱӱк, тейлеген, талеҥко, јелечи, чай, торлоо, бӧднӧ, кӱртӱк јӱрет. Кезик куштар тоозы астаганыла база «Алтай Республиканыҥ Кызыл бичигине» кирген: мечиртке, мӱркӱт, тарбалјы, каркыраа, турнаТорбоков Т. Алтайдыҥ аҥ-куштары. Звери и птицы Алтая. — Горно-Алтайск: АУ РА "Литературно-издательский Дом «Алтын-Туу», 2020.

 Ӧзӱмдери 
Айландыра кырларыныҥ меес јаны каскак таш, арка јаны кӧп лӧ сабада тытла бӱркелген, суујакалай аралдарда кайыҥ, чиби, тал ла јӱзӱн-јӱӱр тайалар ӧзӧт. Буландык ӧзӧк база эмеш ачык јалаҥ јерлерлӱ, одор до, аш та салгадыйТорбоков Т. Алтайдыҥ ӧзӱмдери. Растения Алтая. — Горно-Алтайск: АУ РА «Литературно-издательский Дом „Алтын-Туу“, 2020.

Кандык, быркырууш чечек, чийне, буланат, саргай, кӱн чечек, кӱнкаајы, тайа ла о.ӧ. Јакшы јылда јиилектердиҥ де тӱжӱми бар: тийиҥкат, кайыҥкат, бороҥот, кызылгат, тайабаш, уйкӧс. Кӧп эм ӧлӧҥдӧр лӧ тазылдар.

 Јери ле јолдоры 
Јуртта 6 ором: Гаражту, Олјондо, Меесте, Јаҥы, Тӧс, Улу јеҥӱниҥ.

„Кеҥи-Буландык“ деп регионал учурлу јолдыҥ учы. Идентификационный темдеги 84К-99.
Буландык јурттаҥ ала ӧскӧ јурттарга јетире Администрациялык тӧс јер Кеҥи 10 км  Аймактыҥ тӧс јери Оҥдой  50 км  Республикан тӧс кала Улалу   200 км  Јаш-Тураныҥ темир јолыныҥ вокзалы  290 км  Тергеениҥ тӧс калазы Москва  4000 км  Чуйдыҥ трагы (Р-256) 612,0 км-деҥ 25 км

 Тӱӱкизи 
Јурт 1860 јылдарда тӧзӧлгӧн.
Мындагы кӧлдӧргӧ јетире эски Чуйдыҥ трагы келген болгон. Эски трак Топучийдеҥ ала Себиниҥ эски боочызы ажыра (эмдиги јолдоҥ кайда да 10 км кӱнбадыштай), Туйакты кырды эбирип, Бештиҥ суузыныҥ бажына једеле, Ташту арт () ажыра Кеҥиниҥ кӧлине једет. Јолдыҥ бу ӱзӱгиниҥ узуны 20 км.

„Алтайдын Чолмоны“, „Сельчанка“ ла „Вестник Горно-Алтайска“, ГТРК „Горный Алтай“ газеттердиҥ ле телевидениениҥ журналисттери, тӱӱкичилер, ӱредӱчилер Аргымай Кулјынныҥ јолыла эски Чуйдыҥ трагыла Буландык јурттыҥ јаныла Кеҥиге јетире эки кӱндик экспедицияга јӱрген. Аргымай Кулјинниҥ , јондык ишчи, политик, укту малды Англиядаҥ экелген заводчик ле меценат ла промышленник кижиниҥ 150 јажына учурлай ӧткӱрилген экспедиция болгон.

»… Когда Аргымай Кульджин привёз племенных лошадей из Англии, в Бийске был большой шум, много народу собралось на вокзале, чтобы посмотреть на красивых скакунов. И что интересно, к коннозаводчику обращались с просьбой повременить с отъездом, чтобы как можно больше жителей города смогли полюбоваться на прекрасных животных.
Помимо прочего Кульджин был и одним из первых промышленников. Вместе с братом Манди они построили маслосыроваренный завод, и через короткое время алтайские сыры стали пользоваться популярностью не только в столице Российской империи, но и в Европе. Аргымай помог сформировать коллекцию алтайской одежды для Российского этнографического музея в Санкт-Петербурге. Сегодня часть ее демонстрируется в Национальном музее на выставке «Тюркский мир» (Вера Кыдыева)".

Буландык ла Кеҥиге јетире эски Чуйдыҥ трагы сӱреен јараш, эмдиге јетире аҥ азыраачылар тузаланат.

 Эл-јон 

 Ук-калыктары 
Јуртта 2002 јылдыҥ тооалыжы аайынча 304 кижи болгон, олордыҥ 76 % алтайлар ла оноҥ до ӧскӧ укту улус болгон Коряков Ю. Б. База данных «Этно-языковой состав населённых пунктов России»..

Окылу тил: орус, алтай Закон Республики Алтай от 3 марта 1993 года N 9-6 «О языках народов, проживающих на территории Республики Алтай» (с изменениями на 27 ноября 2020 года)

 Инфраструктуразы 
Јурттыҥ клубы. Магазин.

 Экономиказы 
Кажы ла биле таҥынаҥ ээлемдӱ. Јылкы, соок тумчукту ла оок мал азыраары. Крестьян-фермер ээлемдер.

 Кереестер 

 Тӱӱкилик 
 Карындаштык мӧҥкӱ. Совет јаҥ учун корогондорго (801)

 Археологиялык 
 Ташта јурамалдар (петроглифтер) (1062);
 јебрен корум (1061);
 Јебрен јурт (поселение) (1060).
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичиктеОйношев В. П., Урбанова С. Е. Свод обьектов культурного наследия Республики Алтай. — Горно-Алтайск: АУ РА «АКИН РА», 2013..

 Ар-бӱткендик 
 Байлу туу. Кымыйык (994);
 Байлу суу (943) Јыланду болчок;
 Аҥду таш (1064—1066);
 Таш оодор јер () (1063).
Скобканыҥ ичинде кереестиҥ аҥылу темдек-тоозы кӧргӱзилген «Кереестердиҥ текши тоозы» деп бичикте.

 Јарлу улузы 

 Јуруктардыҥ кӧмзӧзи 

 Ајарулар 

 Тайантылар 
 Окылу сайт «Оҥдой аймак»

Категория:Оҥдой аймактыҥ јурттары
Категория:Алфавит аайынча јон јаткан јерлери
Категория:Алтай Республиканыҥ јон јаткан јерлери алфавитле